EkBass/fiwiki-20250220-pages-articles huggingface dataset:
Alexander Dale Oen

Alexander Dale Oen (21. toukokuuta 1985 Rong, Øygarden, Norja – 30. huhtikuuta 2012 Flagstaff, Arizona, YhdysvallatYle) oli norjalainen uimari. Hän on rintauinnin olympiamitalisti, maailmanmestari ja kolminkertainen Euroopan- mestari. Dale Oen sijoittui junioreiden EM-kilpailuissa Glasgow’ssa 2003 toiseksi 100 metrin rintauinnissa. Montrealin MM-kilpailuissa 2005 hän oli samassa lajissa seitsemäs. Vuonna 2006 hän sai 100 metrin rintauinnissa pronssia Shanghain lyhyen radan MM-kilpailuissa ajalla 59,16, hopeaa Budapestin pitkän radan EM-kilpailuissa ajalla 1.00,63 ja pronssia Helsingin lyhyen radan EM-kisoissa ajalla 58,70. Melbournen MM-kilpailuissa 2007 hän sijoittui samassa lajissa kahdeksanneksi. Dale Oen voitti 100 metrin rintauinnin Euroopan-mestaruuden Eindhovenissa 2008 ajalla 59,76. Hän sai lisäksi hopeaa 50 metrin rintauinnissa ajalla 27,53 ja 200 metrin rintauinnissa ajalla 2.09,74. Saman vuoden Pekingin olympialaisissa hän sai hopeaa 100 metrin rintauinnissa ajalla 59,20. Hän voitti toistamiseen 100 metrin rintauinnin Euroopan-mestaruuden Budapestissa 2010 ajalla 59,20 ja sai lisäksi hopeaa 200 metrin rintauinnissa ajalla 2.09,68. Dale Oen voitti 100 metrin rintauinnin maailmanmestaruuden Shanghaissa 2011 ajalla 58,71. 50 metrin rintauinnissa hän oli viides. Saman vuoden Szczecinin lyhyen radan EM- kilpailuissa hän voitti 100 metrin rintauinnin ja sijoittui 50 metrin rintauinnissa kolmanneksi. Hänet valittiin Norjan vuoden urheilijaksi. Dale Oen kuoli 30. huhtikuuta 2012 sydämenpysähdykseen harjoitusleirillä Yhdysvalloissa. == Lähteet == Luokka:Norjalaiset uimarit Luokka:Norjalaiset olympiamitalistit Luokka:Vuonna 1985 syntyneet Luokka:Vuonna 2012 kuolleet
Syyssyrikkä

Syyssyrikkä eli syyssyreeni (Buddleja davidii) on syriköiden sukuun kuuluva kasvi, jota käytetään koristekasvina. == Kuvaus == Syyssyrikkä on 1–4 metriä korkeaksi kasvava kesävihanta pensas, jolla on pitkät ja kaarevat oksat. Lehdet kasvavat vastakkaisesti ja ovat suikeita ja hienosahalaitaisia. Päältä ne ovat tummanvihreitä ja alta huopakarvaisia. Saman kesän versoihin kehittyvät kukinnot ovat kartiomaisia ja tiheitä, pituudeltaan 10–25 cm. Kukat ovat sinipunaisia. Lajikkeilla kukat voivat olla valkoisia, vaaleanpunaisia, punaisia tai purppuran eri sävyisiä ja kukinnon pituus voi olla jopa 60 cm. == Levinneisyys == Syyssyrikkä on kotoisin Kiinasta. Sitä esiintyy myös Japanissa, missä se on todennäköisesti viljelykarkulainen. Se on levinnyt viljelykarkulaiseksi myös monin paikoin muualle muun muassa Pohjois-Amerikassa ja Euroopassa. == Käyttö == Syyssyrikkä on suosittu koristekasvi, josta on jalostettu runsaasti lajikkeita. Sen kukinnot houkuttelevat runsaasti perhosia, minkä vuoksi se soveltuu hyvin perhospuutarhoihin. Suomessa syyssyrikkä on talvenarka ja sitä voidaan suositella vain maan eteläisimpiin osiin. ==Lähteet== == Aiheesta muualla == *Suomen Lajitietokeskus: Syyssyrikkä (Buddleja davidii) *ITIS: Buddleja davidii *United States Department of Agriculture (USDA): Buddleja davidii *Flora of China: Buddleja davidii *Plant List: Buddleja davidii *PheroBase: Floral volatiles of Buddleja davidii Luokka:Syyläjuurikasvit
Le Maxi Delinquant

Le Maxi Delinquant on LIMin toinen sooloalbumi, joka julkaistiin 18. kesäkuuta 2007. Levyllä vieraili muun muassa Samira, Boulox ja General Salem.LIM - ALBUM DELINQUANT ALBUM LIM rap1pulsif.com Viitattu 22.8.2010 Albumia tuotettiin vain rajallinen määrä, 10 000 kappaletta.LIM - Maxi Delinquant 18 Juin 2007 Rap-Francais.com Viitattu 22.8.2010 == Kappaleet == # # (feat. Boulox) # (feat. Zeler) # (feat. Boulox & Samira) # (feat. General Salem) # # # # ==Lähteet== Luokka:Vuoden 2007 albumit Luokka:LIMin albumit
Mo’vez Lang

Mo'vez Lang on ranskalainen hiphop-yhtye, joka on perustettu vuonna 1990. Sen perustivat kolmikko LIM, Cens Nino ja Bouloux Force, jotka ovat lapsesta saakka olleet kavereita. Yhtyeellä on indie-levy-yhtiö Tous Illicites Production. ==Historia== Mo'vez Langin perustettiin Boulognessa vuonna 1990, jolloin yhtyeen jäsenet olivat 9-10-vuotiaita. Eräs toinen paikallinen hiphop- yhtye Sages Poètes de la Rue huomasi tuoreen yhtyeen ja otti heidät mukaansa vuonna 1994 Euroopan kiertueelleen. Sittemmin yhtye julkaisi ensimmäisen studioalbumin vuonna 1999, joka ei saavuttanut kaupallista menestystä. Neljä vuotta myöhemmin yhtye julkaisi ensimmäisen mixtapen Original street tape. Sittemmin LIM perustettua oman levy-yhtiönsä Mo'vez Lang julkaisi toisen albuminsa vuonna 2008, joka sijoittui ranskalaisen Le Chartsin albumilistalla sijalle 13.Movez Lang - Associés à vie lescharts.com Viitattu 22.8.2010 ==Diskografia== ===Albumit=== * Heritiers de la rue (1999) * Original street tape (Mixtape, 2003) * Associés à vie (2008) ==Lähteet== ==Aiheesta muualla== * * Rap1Pulsif Luokka:Ranskalaiset hip hop -yhtyeet
Sorvarinpensaat

Sorvarinpensaat (Euonymus) on suku kelasköynnöskasvien (Celastraceae) heimossa. Sukuun kuuluu yli 140 lajia, joita esiintyy Euroopassa, Aasiassa ja Pohjois-Amerikassa, pienin osin myös Afrikassa ja Itä-Australiassa. Lajit ovat pensaita tai pieniä puita. Lehdet sijaitsevat vastakkaisesti ja ovat ehyitä ja sulkasuonisia. Kukinto on viuhko, ja kukat 4- tai 5-lukuisia. Hedelmä on punainen kota, jossa on oranssit siemenet. Osaa suvun lajeista käytetään koristekasveina muun muassa Suomessa. == Lajeja ja muunnoksia == * Euonymus alatus – pallesorvarinpensas * Euonymus americanus – hurmesorvarinpensas * Euonymus europaeus – euroopansorvarinpensas * Euonymus fortunei var. radicans – suikerosorvarinpensas * Euonymus hamiltonianus – soikkosorvarinpensas ** E. hamiltonianus var. sieboldianus – tokionsorvarinpensas * Euonymus japonicus – laakerisorvarinpensas eli sorvarinlaakeri * Euonymus koopmannii (syn. E. nanus var. turkestanicus) – kääpiösorvarinpensas * Euonymus latifolius – etelänsorvarinpensas * Euonymus maackii – idänsorvarinpensas * Euonymus macropterus – lyhtysorvarinpensas * Euonymus nanus – lamosorvarinpensas * Euonymus phellomanus – korkkisorvarinpensas * Euonymus planipes – kirsikkasorvarinpensas * Euonymus verrucosus – nystysorvarinpensas Suomen Lajitietokeskus: Sorvarinpensaat – Euonymus == Lähteet == == Aiheesta muualla == * Kasviatlas: Sorvarinpensaat (Euonymus) * ITIS: Euonymus * United States Department of Agriculture (USDA): Euonymus * Flora of China: Euonymus *
Associés à vie

Associés à vie on Mo'vez Lang-yhtyeen toinen studioalbumi ja se julkaistiin 22. syyskuuta 2008.MOVEZ LANG - ASSOCIES A VIE ALBUM MOVEZ LANG Rap1pulsif Viitattu 22.8.2010 Levyllä vieraili muun muassa Zeler, Samira, Fantom ja General Salem. == Kappaleet == # Intro # Associes a vie (feat. Zeler) # Sur le bitume # Illicite kreust # Itineraire d’un bagnard (Boulox feat. Samira) # Chasse a l’homme # J’ai tant de haine en moi # Chacun sa chance feat sir doums # SDF # Le Temps du chanson (Cens Nino feat. Arietou, Beatrice, Fatou, Helene & Isabelle) # Sauvage (feat. Samira) # Pris au piege # J’ai appris (feat. General Salem) # Sensible (Zone) # La Kabylie (LIM) # On Avance (feat. Fantom) # Freestyle ==Lähteet== Luokka:Vuoden 2008 albumit Luokka:Mo’vez Langin albumit
Jesse Tyler Ferguson

Jesse Tyler Ferguson (s. 22. lokakuuta 1975 Missoula, Montana, Yhdysvallat) on yhdysvaltalainen näyttelijä. Hän on viisinkertainen Primetime Emmy-ehdokas. Ferguson on näytellyt vuodesta 2009 Mitchell Pritchettin roolia ABC:n tilannekomediasarjassa Moderni perhe (Modern Family). Hän on saanut roolistaan neljä Primetime Emmy-ehdokkuutta parhaasta miessivuosasta komediasarjassa vuosina 2010-2013. Hänen muita televisioroolejaan ovat olleet muun muassa Richie Velchin rooli tilannekomediassa The Class, jota tehtiin yksi tuotantokausi vuosina 2006–2007, ja Gabe Farkasin rooli kahdessa draamakomedia Ruman Bettyn jaksossa. Ferguson on näytellyt myös elokuvissa, muun muassa Arthur James Elmeriä elokuvassa Untraceable (2008) ja Cyriliä elokuvassa Wonderful World (2009). Ferguson opiskeli näyttelemistä New Yorkin American Musical and Dramatic Academyssä, josta hän valmistui vuonna 1995. Paitsi televisiosarjoissa ja elokuvissa, hän on esiintynyt myös useissa teatterinäytelmissä. Hän on näytellyt muun muassa Tony-palkitussa Broadway- musikaalissa The 25th Annual Putnam County Spelling Bee sekä New Yorkin Public Theaterin sovituksissa William Shakespearen näytelmistä Kesäyön unelma, Talvinen tarina ja Venetsian kauppias. == Yksityiselämä == Ferguson on avoimesti homoseksuaali. Ferguson alkoi seurustella Justin Mikitan kanssa 2010. He kihlautuivat 2012 lomamatkalla Meksikossa. He menivät naimisiin 20. heinäkuuta 2013. Pari sai ensimmäisen lapsensa, pojan, heinäkuussa 2020. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Ralph Emery

Ralph Emery (10. maaliskuuta 1933 McEwen, Tennessee – 15. tammikuuta 2022 Nashville, Tennessee) oli yhdysvaltalainen kantrimusiikkiin erikoistunut radio- ja televisiotoimittaja. Hän työskenteli pääasiassa nashvillelaisilla televisio- ja radioasemilla 1950-luvulta alkaen. Emery isännöi 2007–2015 Ralph Emery LIVE-ohjelmaa RFD-TV-kaapelikanavalla. Emery nimettiin Country Music Hall of Fameen vuonna 2007 ja Radio Hall of Fameen vuonna 2010. == Bibliografia == * Memories: The Autobiography of Ralph Emery (1991) ISBN 978-0671791575 * More Memories (1993) ISBN 978-0425146439 * The View from Nashville (1998) ISBN 978-0688172213 * 50 Years Down a Country Road (2000) ISBN 978-0060937034 == Lähteet == == Aiheesta muualla == * Luokka:Yhdysvaltalaiset radiotoimittajat Luokka:Yhdysvaltalaiset televisiotoimittajat Luokka:Radio Hall of Fame Luokka:Vuonna 1933 syntyneet Luokka:Vuonna 2022 kuolleet
Laalavat jouset

Laalavat jouset (kirjakielellä "laulavat jouset") on suomalaisen metalliyhtye Verjnuarmun esikoisalbumilla Muanpiällinen helevetti julkaistu kappale. Yhtye julkaisi samannimisen kappaleen vuonna 2004 julkaistulla Laalavat jouset-demo- EP:llä. Vuonna 2006 kappaleesta julkaistiin Kusti Mannisen ohjaama musiikkivideo, jota on esitetty Music Television ja Voice -televisiokanavilla. == Lähteet == == Aiheesta muualla == * Laalavat jouset discogs.com -sivustolla Luokka:Vuoden 2004 kappaleet Luokka:Verjnuarmun kappaleet
Dinner in the Sky

Dinner in the Sky () on ravintolakonsepti, jossa ruokailijat ja ravintolahenkilökunta nostetaan nosturilla 50 metrin korkeuteen syömään ja nauttimaan maisemista esim. kaupungin keskustassa, maaseudulla, kulttuurikohteessa tai urheilukilpailussa. "Ravintolassa" voi olla esimerkiksi 22 ruokailijaa, kokki, 2 tarjoilijaa ja 2 turvamiestä. ==Lähteet== *Dinner in the Sky Luokka:Ravintolat
Claudine Beccarie

Claudine Beccarie (s. 14. kesäkuuta 1945 Crétiel, Val-de-Marne) on entinen ranskalainen pornonäyttelijä. Hän aloitti uransa alalla vuonna 1972 ja sai mainetta itsestään kertoneella dokumentilla Exhibition (1975). Hän lopetti hardcoressa esiintymisen vuonna 1976, mutta esiintyi 1980-luvulle saakka natsieksploitaatioelokuvissa. ==Lähteet== == Aiheesta muualla == * * Time.com: Cinema: Philosophy of The Bedroom Luokka:Ranskalaiset pornonäyttelijät Luokka:Vuonna 1945 syntyneet Luokka:Elävät henkilöt
GoldenEye 007 (vuoden 2010 videopeli)

GoldenEye 007 on Eurocomin kehittämä ja Activisionin julkaisema ensimmäisen persoonan ammuntapeli. Peli julkaistiin vuonna 2010 Wiille ja Nintendo DS:lle. Pelistä on julkaistu GoldenEye 007: Reloaded versio vuonna 2011 PlayStation 3:lle ja Xbox 360:lle. Peli on uusintaversio vuoden 1997 James Bond -aiheisesta pelistä GoldenEye 007, joka perustuu vuoden 1995 elokuvaan 007 ja kultainen silmä. == Pelaaminen == Vaikka pelin nimi viittaakin vuonna 1997 julkaistuun peliin on uusintaversion pelattavuus aivan erilainen. Juoni, tehtävät ja kentät ovat samoja kuin alkuperäisessä pelissä. Kentät sulautuvat tässä pelissä enemmän pelin juoneen. === Moninpelin hahmot === * James Bond * Rautahammas * Alec Trevelyan (006) * Baron Samedi * Francisco Scaramanga * Julius No == Ääninäyttelijät == == Aiheesta muualla == * * * * Luokka:James Bond -videopelit Luokka:Ensimmäisen persoonan ammuntapelit Luokka:Hiiviskelypelit Luokka:Vuoden 2010 videopelit Luokka:Nintendo DS -pelit Luokka:PlayStation 3 -pelit Luokka:Xbox 360 -pelit Luokka:Wii-pelit Luokka:Videopelien uusioversiot
Frédérick Bousquet

Frédérick Bousquet (s. 8. kesäkuuta 1981 Perpignan, Ranska) on ranskalainen uimari. Hän on olympia- ja MM-mitalisti sekä moninkertainen Euroopan-mestari. Bousquet sai pronssia 4 × 100 metrin vapaauintiviestissä Helsingin EM- kilpailuissa 2000 ja Barcelonan MM-kilpailuissa 2003. Barcelonassa hän oli lisäksi kuudes 100 metrin vapaauinnissa. Wienin lyhyen radan EM-kilpailuissa 2004 hän voitti mestaruuden 100 metrin vapaauinnissa ja 4 × 50 metrin vapaauintiviestissä. Vuonna 2005 hän oli Montrealin MM-kilpailuissa seitsemäs 50 metrin vapaauinnissa sekä sai Triesten lyhyen radan EM-kilpailuissa hopeaa 50 metrin vapaauinnissa ja 4 × 50 metrin vapaauintiviestissä. Bousquet ui Budapestin EM-kilpailuissa 2006 alkuerissä Ranskan 4 × 100 metrin vapaauintijoukkueessa, joka sai lopulta pronssia. Saman vuoden Helsingin lyhyen radan EM-kilpailuissa hän sai hopeaa 4 × 50 metrin vapaauintiviestissä. Melbournen MM-kilpailuissa 2007 hän saavutti pronssia ja Pekingin olympialaisissa 2008 hopeaa 4 × 100 metrin vapaauintiviestissä. Rijekan lyhyen radan EM-kilpailuissa 2008 hän sai kultaa 4 × 50 metrin vapaauintiviestissä ja hopeaa 50 metrin vapaauinnissa. Bousquet sai Rooman MM-kilpailuissa 2009 hopeaa 50 metrin vapaauinnissa ajalla 21,21 sekä pronssia 100 metrin vapaauinnissa ajalla 47,25 ja 4 × 100 metrin vapaauintiviestissä. Saman vuoden Istanbulin lyhyen radan EM-kilpailuissa hän voitti mestaruuden 50 metrin vapaauinnissa ja 4 × 50 metrin vapaauintiviestissä sekä sai hopeaa 50 metrin perhosuinnissa ja pronssia 4 × 50 metrin sekauintiviestissä. Budapestin EM- kilpailuissa 2010 hän voitti Euroopan-mestaruuden 50 metrin vapaauinnissa ajalla 21,49 ja 4 × 100 metrin sekauintiviestissä. 50 metrin perhosuinnissa hän sai hopeaa ajalla 23,41. Saman vuoden Dubain lyhyen radan MM-kilpailuissa hän sai kultaa 4 × 100 metrin vapaauintiviestissä ja hopeaa 50 metrin vapaauinnissa. Shanghain MM-kilpailuissa 2011 hän oli neljäs 50 metrin perhosuinnissa. Bousquet voitti 50 metrin vapaauinnin Euroopan-mestaruuden Debrecenissä 2012 ajalla 21,80. Hän sai kultaa myös 4 × 100 metrin vapaauintiviestissä ja hopeaa 50 metrin perhosuinnissa. Saman vuoden Chartres'n lyhyen radan EM-kilpailuissa hän kuului Ranskan kultajoukkueeseen 4 × 50 metrin vapaauinti- ja sekauintiviestissä sekä sekajoukkueiden vapaauintiviestissä. Lisäksi hän oli toinen 50 metrin perhosuinnissa ja kolmas 50 metrin vapaauinnissa. Barcelonan MM-kilpailuissa 2013 Bousquet saavutti 50 metrin perhosuinnissa pronssia ja sijoittui 50 metrin vapaauinnissa kahdeksanneksi. == Lähteet == Luokka:Ranskalaiset uimarit Luokka:Ranskalaiset olympiamitalistit Luokka:Vuonna 1981 syntyneet Luokka:Elävät henkilöt
Los Angelesin tatuointitarinat

Los Angelesin tatuointitarinat (LA Ink) on yhdysvaltalainen tosi-TV-ohjelma, jossa seurataan kalifornialaisen tatuointiyrityksen toimintaa. Sarja on spin- off Miamin tatuointitarinat -sarjasta. Yhdysvalloissa sarjaa esitti TLC- kanava, Suomessa Jim. == Aiheesta muualla == * Los Angelesin tatuointitarinat TLC-kanavan sivuilla * Los Angelesin tatuointitarinat Jim-kanavan sivuilla Luokka:Tatuointi Luokka:2000-vuosikymmenen yhdysvaltalaiset tositelevisiosarjat Luokka:2010-luvun yhdysvaltalaiset tositelevisiosarjat
Juuso Simpanen

Juuso Simpanen (s. 8. kesäkuuta 1991 Vantaa) on suomalainen ultrajuoksija. Ennen juoksu-uraansa hän pelasi jalkapalloa pääsarjatasolla. == Jalkapalloura == Simpanen on Tikkurilan Palloseuran kasvatti. Hän siirtyi FC Honkaan juniori-ikäisenä ja pelasi seuran A-junioreissa sekä reservijoukkue Pallohongassa ennen ensiesiintymistään Veikkausliigassa kaudella 2010. Ennen sarjakauden alkua Simpanen oli merkittävässä roolissa Liigacupissa, jonka Honka voitti. Hänet valittiin cupin finaalin parhaaksi pelaajaksi.TiPS Kesäkuussa 2010 Simpanen teki kauden 2012 loppuun ulottuvan jatkosopimuksen.Veikkausliiga Kaudeksi 2013 hän teki sopimuksen Ykkösessä pelanneen Seinäjoen Jalkapallokerhon kanssa. Simpanen oli pelipaikaltaan keskikenttäpelaaja. Simpanen oli skotlantilaisen Rangersin testissä syksyllä 2007.Palloliitto === Saavutukset === Honka * Suomen Cup: 2012 * Liigacup: 2010, 2011 == Ultrajuoksu-ura == Simpanen on voittanut ultrajuoksijana muun muassa Masokistin unelman (100 km) Paloheinässä 2015, Karhunkierroksen (166 km) Kuusamossa 2017 ja 2021, Nuuksio 70 Trail Ultran 2017, 2018, 2019 ja 2020 sekä Ultra Trail Tour Finland -kiertueen 2017 ja 2021. Hänen ennätyksensä puolimaratonilla on 1.10.58, joka on juostu Haminan puolimaratonilla 2020, maratonilla 2.33.39, joka on juostu Kankaanpäässä vuonna 2020 ja 100 kilometrin juoksussa 7.38.40, joka on juostu Espanjan Los Alcazaresissa vuonna 2016. Marraskuussa 2021 Simpanen juoksi 12 tunnin juoksun Suomen ennätyksen 148,640 kilometriä. == Yksityiselämä == Simpanen on ollut kasvissyöjä vuodesta 2014 lähtien. ==Lähteet== Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Suomalaiset kestävyysjuoksijat Luokka:Vuonna 1991 syntyneet Luokka:Elävät henkilöt
Yleissopimus kulttuuriomaisuuden suojelemiseksi aseellisen selkkauksen
sattuessa

Yleissopimus kulttuuriomaisuuden suojelemiseksi aseellisen selkkauksen sattuessa on Haagissa 14. toukokuuta 1954 tehty sopimus kulttuuriomaisuuden suojelemisesta sotatilanteessa. Sopimus solmittiin toisen maailmansodan jälkeen. Sodan aikana merkittävä osa eurooppalaisesta kulttuuriomaisuudesta oli tuhoutunut hyökkäysten ja ryöstelyn takia. Sopimuksen taustalla on ajatus siitä, että yksittäisen kansakunnan kulttuuriomaisuuden tuhoutuminen ei ole vain kansallinen ongelma, vaan se koskee koko ihmiskuntaa. Yleissopimuksen tavoitteena on että aseellisen konfliktin osapuolet pidättäytyvät hyökkäyksistä kulttuuriomaisuutta kohtaan ja rauhoittamaan sellaiset kohteet sotilaalliselta toiminnalta, joka vahingoittaisi kohdetta tai oikeuttaisi vastapuolen vihamieliseen reaktioon. Sopimuksen täyttämisen edellytyksenä on, että sen hyväksyneet valtiot varautuvat jo rauhan aikana kulttuuriperinnön suojeluun ja tuovat sopimuksen sisällön kansalaistensa ja asevoimien tietoisuuteen. == Lähteet == Luokka:Sodan lait Luokka:Unesco Luokka:Kulttuuriperintö Luokka:Yhdistyneiden kansakuntien sopimukset Luokka:Haagin historia Luokka:1954 Luokka:1900-luvun kansainväliset sopimukset
Yleissopimus kulttuuriomaisuuden luvattoman tuonnin, viennin ja
omistusoikeuden siirron kieltämiseksi ja ehkäisemiseksi

Yleissopimus kulttuuriomaisuuden luvattoman tuonnin, viennin ja omistusoikeuden siirron kieltämiseksi ja ehkäisemiseksi on Pariisissa Unescon yleiskokouksen 16. istunnossa 14. marraskuuta 1970 tehty sopimus, jonka tarkoituksena on estää laiton kaupankäynti kulttuuriomaisuudella. Sopimuksen mukaan kansojen välinen kulttuuriomaisuuden vaihto lisää ihmiskunnan sivistyksen tuntemusta, rikastuttaa kansojen kulttuurielämää ja vaikuttaa positiivisesti keskenäiseen kunnioitukseen. Kulttuuriomaisuus onkin yksi kansallisen kulttuurin merkittävimmistä tekijöistä. Sen arvo on kuitenkin parhaiten ymmärrettävissä sellaisessa yhteydessä, jossa sen alkuperästä, historiasta ja perinneympäristöstä tiedetään mahdollisimman paljon. Sopimuksen allekirjoittainella valtiolla on velvollisuus suojella kulttuuriomaisuuttaan varkauksilta ja luvattomalta vienniltä. Sopimus koskee sekä yksityisessä että yhteisöjen omistuksessa olevaa omaisuutta, jota se suojaa niin rauhan kuin sodankin aikana. Suomen hallitus ratifioi sopimuksen 14. kesäkuuta 1999. == Lähteet == == Aiheesta muualla == * Luokka:Unesco Luokka:Kulttuuriperintö Luokka:Yhdistyneiden kansakuntien sopimukset Luokka:1970 Luokka:1900-luvun kansainväliset sopimukset
Valentin Kuzin

Valentin Jegorovitš Kuzin (, 23. syyskuuta 1926 Novosibirsk – 13. elokuuta 1994 Moskova) oli neuvostoliittolainen jääkiekkoilija.http://www.sports- reference.com/olympics/athletes/ku/valentin-kuzin-1.html Hänet valittiin Neuvostoliiton ja Venäjän jääkiekkoilun kunniagalleriaan vuonna 1954. Hän voitti jääkiekon olympiakultaa vuonna 1956. ==Lähteet== ==Aiheesta muualla == * Valentin Kuzin Hockey CCCP International. Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1926 syntyneet Luokka:Vuonna 1994 kuolleet
1-deoksi-D-ksyluloosi-5-fosfaatti

1-deoksi-D-ksyluloosi-5-fosfaatti (C5H11O7P) (DOXP) on orgaaninen fosfaatti, joka on välituote kun kasvit ja bakteerit tuottavat terpeenejä niin kutsutulla DOXP-reitillä. ==Synteesi ja biologinen rooli== 1-deoksi-D- ksyluloosi-5-fosfaattia muodostuu glyseraldehydi-3-fosfaatista entsyymien vaikutuksesta. Yhdisteen hiilirunko täytyy muuttaa haarautuneeksi isoprenoidirungoksi ja 1-deoksi-D-ksyluloosi-5-fosfaattireduktoisomeraasin katalysoimana yhdisteestä muodostuu 2-C-metyyli-D-erytritoli-4-fosfaattia. Terpenoidisynteesin lisäksi 1-deoksi-D-ksyluloosi-5-fosfaatti on lähtöaine myös tiamiinipyrofosfaatin biosynteesille kasveissa. Yhdistettä voidaan syntetisoida laboratorioissa käyttämällä lähtöaineena dietyylitartraattia tai hyödyntämällä 1-deoksi-D-ksyluloosi-5-fosfaattisyntaasientsyymiä. ==Lähteet== == Aiheesta muualla == *PubChem: 1-deoxylulose 5-phosphate *Human Metabolome Database: 1-Deoxy-D-xylulose 5-phosphate Luokka:Orgaaniset fosfaatit
Maksim Mihailovski

Maksim Mihailovski (s. 24. heinäkuuta 1969 Moskova) on entinen venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993. Luokka:Venäläiset jääkiekkoilijat Luokka:Vuonna 1969 syntyneet Luokka:Elävät henkilöt
Vasili Karatajev

Vasili Ivanovitš Karatajev (, s. 20. maaliskuuta 1962 Moskova, Venäjän SFNT, Neuvostoliitto) on entinen venäläinen jalkapalloilija. Hän esiintyi ensimmäisen kerran Neuvostoliiton kakkosliigassa vuonna 1981 FŠM Moskovan joukkueessa. Sen jälkeen aina vuoteen 1989 Karatajev edusti Moskovan Dynamoa, joka saavutti vuonna 1984 Neuvostoliiton Cup-mestaruuden ja vuonna 1986 sijoittui Neuvostoliiton sarjassa toiseksi. Karatajev pelasi myös Moskovan Dynamon Euro-cup - pelejä kaikkiaan kahdeksan tehden kaksi maalia ja neljä UEFA Cup-peliä tehden niissä yhden maalin.Career stats at KLISF Vasili Karatajev esiintyi suomalaisessa jalkapalloilussa käytännössä koko 1990-luvun. Siirtyessään vuonna 1991 Rovaniemen Palloseuran pelaajaksi hänet valittiin seuraavan kautena 1992 kauden saavutustensa perusteella vuoden IS- tähtipelaajaksi eli kauden parhaaksi. Hänen identtinen kaksoisveljensä Mihail Karatajev oli myös jalkapalloilija. == Lähteet == Luokka:Venäläiset jalkapalloilijat Luokka:Vuonna 1962 syntyneet Luokka:Elävät henkilöt
Grigori Mkrtytšan

Grigori Mkrtytševitš Mkrtytšan (, ; 1. maaliskuuta 1925 – 2003) oli neuvostoliittolainen, etnisesti armenialainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1951. == Lähteet == Luokka:Neuvostoliittolaiset jääkiekkomaalivahdit Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1925 syntyneet Luokka:Vuonna 2003 kuolleet
Juri Morozov

Juri Morozov (31. maaliskuuta 1938 MoskovaTeam CCCP Players Info – 26. toukokuuta 2022) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1970. ==Lähteet== Luokka:Neuvostoliittolaiset jääkiekkoilijat Luokka:Vuonna 1938 syntyneet Luokka:Vuonna 2022 kuolleet
Sergei Nemtšinov

Sergei Nemtšinov (s. 14. tammikuuta 1964, Moskova) on entinen venäläinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1990. == Saavutukset == Nemtšinov on saavuttanut kaksi jääkiekon maailmanmestaruutta, vuosina 1989 ja 1990, ja jääkiekon olympiahopeaa 1998. Hän on pelannut NHL:ssä useissa jääkiekkoseuroissa. Hän oli voittamassa ensimmäisinä venäläisinä jääkiekkoilijoina Aleksandr Karpovtsevin, Aleksei Kovaljovin ja Sergei Zubovin kanssa New York Rangers -seurassa Stanley Cup -mestaruutta vuonna 1994. Hän oli voittamassa Stanley Cupia myös vuonna 2000 New Jersey Devilsissä. Sergei Nemchinovin vierailun aikana Turkmenistaniin harjoitettiin intensiivisiä harjoituksia Turkmenistanin miesten kansallisen jääkiekkojoukkueen kanssa. Sitten hän aloitti Turkmenistanin maajoukkueen valmennushenkilöstön kanssa ja on jo laatinut suunnitelman Turkmenistanin jääkiekkoilijoiden valmistelusta vuoden 2020 IIHF: n maailmanmestaruuskilpailun divisioonalle III. == Aiheesta muualla == * * Luokka:Neuvostoliittolaiset jääkiekkoilijat Luokka:Venäläiset jääkiekkoilijat Luokka:Venäläiset jääkiekkovalmentajat Luokka:Venäläiset olympiamitalistit Luokka:New York Rangersin varaamat pelaajat Luokka:Vuonna 1964 syntyneet Luokka:Elävät henkilöt
Yhdystie 5100

Yhdystie 5100 kulkee Kontiolahden Jakokoskelta Joensuun Heinävaaraan, ja se yhdistää Lieksantien eli kantatie 73:n ja Ilomantsintien eli kantatie 74:n. Tie tunnetaan Mönnin-Selkien maisematienä. Tie kulkee Pielisjoen yli ja komeiden vaaramaisemien kautta, ja korkeimmilta paikoilta on komeat näköalat länteen Joensuun suuntaan. Tien varrella on *Jakokosken museokanava *Mönnin silta *Mönnin kylä *Suomen sodan aikaisen Mönnin taistelun muistomerkki (1928) *Mönnin kappeli ja hautausmaa *Selkien kylä *Mustavaaran laskettelukeskus 5100 Luokka:Kontiolahden liikenne Luokka: Joensuun liikenne
Bonaqua

Bonaqua on The Coca-Cola Companyn matalahiilihappoinen kivennäisvesi, joka tuli Suomessa markkinoille vuonna 1979 alun perin nimellä Aqua. Merkki on saatavilla myös muualla Euroopassa. Se on yksi Suomen suosituimmista kivennäisvesimerkeistä. == Maut == * Bonaqua * Bonaqua Mansikka-Raparperi * Bonaqua Multi Mansikka-Kiwi * Bonaqua Multi Omena * Bonaqua Sitruuna-Lime * Bonaqua Vichy * Bonaqua Villivadelma * Bonaqua Still (hiilihapoton lähdevesi) * Bonaqua Mustikka-Hunaja * Bonaqua Noste (Acai-Mango) * Bonaqua villipäärynä * Bonaqua Villit Vatukat (Vadelma-Karhunvatukka) == Lähteet == Luokka:Kivennäisvedet Luokka:Virvoitusjuomamerkit Luokka:The Coca-Cola Companyn tuotemerkit
Royal Rumble (1991)

Royla Rumble (1991) oli showpaini pay-per-view (PPV) tapahtuma, minkä tuotti World Wrestling Federation. Se oli neljäs jokavuotinen Royal Rumble tapahtuma ja se pidettiin 19. tammikuuta, 1991 Miami Arenalla Miamissa, Floridassa. Paikanpäällä katsojia oli n. 16,000. Selostamossa toimivat Gorilla Monsoon ja Roddy Piper. == Matsit ja tulokset == # Tulokset Stipulaatiot Aika Dark Jerry Sags voitti Sam Houstonin Tavallinen matsi 05:25 1 The Rockers (Marty Jannetty ja Shawn Michaels) voitti The Orient Expressin (Tanaka ja Kato) (Mr. Fujin kanssa) Tag team match 19:15 2 The Big Boss Man voitti The Barbarianin (Bobby Heenanin kanssa) Tavallinen matsi 14:15 3 Sgt. Slaughter (General Adnan kanssa) voitti The Ultimate Warriorin (c) Tavallinen matsi WWF-mestaruudesta 12:47 4 The Mountie (Jimmy Hartin kanssa) voitti Koko B. Waren Tavallinen matsi 09:12 5 Ted DiBiase ja Virgil voittivat Dusty Rhodesin ja Dustin Rhodesin Tag team -matsi 09:57 6 Hulk Hogan voitti Royal Rumblen eliminoimalla viimeisenä Earthquaken Royal Rumble -matsi 1:05:17 === Royal Rumble matsi === Draw Entrant Order Eliminated by Time 1 Bret Hart 4 Undertaker 20:33 2 Dino Bravo 1 Valentine 3:06 3 Greg Valentine 14 Hogan 44:03 4 Paul Roma 3 Roberts 14:05 5 The Texas Tornado 7 Undertaker 24:17 6 Rick Martel 25 Smith 52:17 7 Saba Simba 2 Martel 2:27 8 Bushwhacker Butch 5 Undertaker 10:07 9 Jake Roberts 6 Martel 12:58 10 Hercules 17 Knobbs 37:36 11 Tito Santana 15 Earthquake 30:23 12 The Undertaker 9 Hawk & Animal 14:16 13 Jimmy Snuka 8 Hawk 8:06 14 Davey Boy Smith 26 Earthquake & Knobbs 36:43 15 Smash 13 Hogan 18:22 16 Hawk 10 Hercules & Martel 6:37 17 Shane Douglas 20 Knobbs 26:23 18 Randy Savage - Ei esiintynyt matsissa - 19 Animal 11 Earthquake 6:39 20 Crush 18 Hogan 18:34 21 Jim Duggan 12 Perfect 4:44 22 Earthquake 28 Hogan 24:42 23 Mr. Perfect 22 Smith 16:14 24 Hulk Hogan - VOITTAJA 19:55 25 Haku 24 Smith 13:24 26 Jim Neidhart 23 Martel 11:11 27 Bushwhacker Luke 16 Earthquake 0:04 28 Brian Knobbs 27 Hogan 10:07 29 The Warlord 19 Hogan 1:35 30 Tugboat 21 Hogan 2:32 * Hulk Hoganista tuli ensimmäinen, joka on voittanut Royal Rumblen kaksi kertaa. * Hulk Hogan rikkoi edellisen ennätyksensä eliminoinneissa ja hänen eliminointisaldo oli nyt yhteensä 23. * Rick Martelista tuli pisimpään ollut painijia Royal Rumble matsissa ajalla 52:17. Edellisen ennätyksen haltija oli Ted DiBiase. == Lähteet == *Viralliset sivut 1991
Valeri Nikitin

Valeri Aleksandrovitš Nikitin (, 20. kesäkuuta 1939 – 13. tammikuuta 2002) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1967. ==Lähteet== Luokka:Neuvostoliittolaiset jääkiekkoilijat Luokka:Jääkiekon maailmanmestarit Luokka:Vuonna 1939 syntyneet Luokka:Vuonna 2002 kuolleet
Neljän tähden illallinen

Neljän tähden illallinen on suomalainen Nelosen esittämä ruoka-aiheinen tositelevisio-ohjelma, jossa neljä julkisuuden henkilöä valmistaa kukin vuorollaan illallisen kotonaan tai muussa heille tärkeässä paikassa. Illallisen lisäksi on tapana järjestää myös jonkinlainen yllätys vieraille, esimerkiksi musiikkiesitys. Illan päätteeksi vieraat arvostelevat illan tunnelman sekä ruoan erikseen pisteillä 1–6. Viimeisenä iltana julkistetaan voittaja, joka saa palkinnoksi samppanjaa sekä keittokirjoja (kausi 1), pöytäpuutarhan (kausi 2) tai padan (kausi 3). Ohjelman ensimmäinen sekä toinen tuotantokausi esitettiin peräkkäin 30. elokuuta–16. joulukuuta 2010. Kolmas tuotantokausi alkoi 22. elokuuta 2011. Neljäs tuotantokausi alkoi 20. elokuuta 2012. Viides tuotantokausi alkoi 9. syyskuuta 2013. Seitsemäs tuotantokausi esitetään helmikuussa 2019 MTV3-kanavalla. Kahdeksas tuotantokausi esitetään helmikuussa 2020. Sarja perustuu kansainväliseen menestysformaattiin Fish on the Cake. Suomi-versiossa kertojana toimii näyttelijä Jukka Voutilainen. Formaatti on samantyylinen kuin brittiläisessä Arvostele mun illallinen (Come Dine with Me) -ohjelmassa. == Lähteet == == Aiheesta muualla == * Ohjelman virallinen kotisivu – Nelonen.fi Luokka:Ruokaohjelmat Luokka:Nelosen televisio-ohjelmat Luokka:2010-luvun suomalaiset kilpailuohjelmat Luokka:2020-luvun suomalaiset kilpailuohjelmat
Andrei Nikolišin

Andrei Nikolišin (s. 25. maaliskuuta 1973) on venäläinen pelaajauransa lopettanut jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1993. Nikolišin pelasi NHL:ssä yli 600 ottelua Washington Capitalsissa, Chicago Blackhawksissa ja Colorado Avalanchessa. Nikolišin nimettiin Traktor Tšeljabinskin päävalmentajaksi lokakuussa 2014. Hän sai potkut seuran peräsimestä seuraavalla kaudella, mutta palkattiin melkein välittömästi Amur Habarovskin päävalmentajaksi == Saavutukset == *jääkiekon nuorten maailmanmestaruus 1992 *jääkiekon maailmanmestaruus 1993 *jääkiekon olympiapronssi 2002 ==Lähteet== == Aiheesta muualla == * * * Luokka:Venäläiset jääkiekkoilijat Luokka:Venäläiset olympiamitalistit Luokka:Hartford Whalersin varaamat pelaajat Luokka:Vuonna 1973 syntyneet Luokka:Elävät henkilöt
Gemma Spofforth

Gemma Mary Spofforth (s. 17. marraskuuta 1987 Shoreham, Kent, Yhdistynyt kuningaskunta) on englantilainen uimari, joka on erikoistunut selkäuintiin. Spofforth sai junioreiden EM-kilpailuissa Glasgow’ssa 2003 kultaa 50 metrin ja pronssia 100 metrin selkäuinnissa. Wienin lyhyen radan EM-kilpailuissa 2004 hän oli kolmas 200 metrin selkäuinnissa ajalla 2.07,64. Pekingin olympialaisissa 2008 hän sijoittui 100 metrin selkäuinnissa neljänneksi neljä sadasosasekuntia pronssimitalista jääneenä. Spofforth voitti 100 metrin selkäuinnin maailmanmestaruuden Roomassa 2009 maailmanennätysajalla 58,12 ja oli lisäksi neljäs 200 metrin selkäuinnissa. Budapestin EM-kilpailuissa 2010 hän sai kultaa 100 metrin selkäuinnissa ajalla 59,80 ja 4 × 100 metrin sekauintiviestissä sekä hopeaa 200 metrin selkäuinnissa ajalla 2.08,25. Saman vuoden Delhin Kansainyhteisön kisoissa hän sai hopeaa 50 ja 100 metrin selkäuinnissa sekä 4 × 100 metrin sekauintiviestissä Lontoon olympialaisissa 2012 hän oli viides 100 metrin selkäuinnissa . == Lähteet == Luokka:Brittiläiset uimarit Luokka:Vuonna 1987 syntyneet Luokka:Elävät henkilöt
Juri Pantjuhov

Juri Borisovitš Pantjuhov (, 15. maaliskuuta 1931 Kolomna – 22. lokakuuta 1982 Moskova) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1956. Pantjuhov voitti jääkiekon olympiakultaa 1956. == Lähteet == Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Vuonna 1931 syntyneet Luokka:Vuonna 1982 kuolleet
That’s the Way That It Is

That's the Way That It Is on alun perin The Bliss Bandin esittämä kappale vuodelta 1979. Hard rock -yhtye Uriah Heep teki siitä cover-version vuonna 1982. Kyseinen versio julkaistiin albumilla Abominog sekä erikseen singlenä. ”That's the Way That It Is” oli Uriah Heepin ensimmäinen kappale lähes kymmeneen vuoteen, joka pääsi Yhdysvaltojen singlelistoille, kun se nousi Mainstream Rock -listalla sijalle 25. Se on myös niitä harvoja Uriah Heepin kappaleita, joista on tehty musiikkivideo. Kappaleen suosiota edesauttoi videon runsas esittäminen Music Televisionilla. == Lähteet == Luokka:Vuoden 1979 kappaleet Luokka:Uriah Heepin kappaleet
Juri Paramoškin

Juri Paramoškin (s. 3. marraskuuta 1937 ElektrostalTeam CCCP Players Info) on entinen neuvostoliittolainen jääkiekkoilija. Hänet valittiin Neuvostoliiton ja Venäjän jääkiekkoilun kunniagalleriaan vuonna 1991. ==Lähteet== Luokka:Neuvostoliittolaiset jääkiekkoilijat Luokka:Vuonna 1937 syntyneet Luokka:Elävät henkilöt
Valeri Zelepukin

Valeri Zelepukin (s. 17. syyskuuta 1968 Voskresensk) on venäläinen entinen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1998. == Aiheesta muualla == * * Luokka:Venäläiset jääkiekkoilijat Luokka:Venäläiset olympiamitalistit Luokka:Neuvostoliittolaiset jääkiekkoilijat Luokka:New Jersey Devilsin varaamat pelaajat Luokka:Vuonna 1968 syntyneet Luokka:Elävät henkilöt
Mousa Dembélé

Moussa Sidi Yaya Dembélé (s. 16. heinäkuuta 1987 Wilrijk, Belgia) on belgialainen jalkapalloilija, joka on edustanut kiinalaista Guangzhou R&F;:ää tammikuusta 2019 alkaen. Hän pelasi pitkään Englannin Valioliigassa Fulhamin ja Tottenhamin joukkueissa. Hänen pelipaikkansa on keskikenttä. Dembélén isä on malilainen ja äiti belgialainen. Hän edustaa maajoukkuetasolla Belgiaa, jossa hän debytoi vuonna 2006. Dembélén pelinumero Tottenhamissa on 19. == Ura == Dembélé pelasi juniorina K. Berchem Sport -joukkueessa. Hän aloitti seurajoukkueuransa Germinal Beerschotissa, joka pelasi Belgian pääsarjassa. Hän debytoi pääsarjassa jo 16-vuotiaana. Vuonna 2005 hän siirtyi Willem II -joukkueeseen saatuaan myös kiinnostusta Ajaxilta. Dembélé pelasi Eredivisiessä kauden 2005–2006 ja teki kauden aikana yhdeksän maalia. Tämän jälkeen suuremmat seurat kiinnostuivat hänestä, ja lopulta AZ pestasi hänet vuonna 2006. Dembélé oli kaudella valmentaja Louis van Gaalin avainpelaajia tehden kuusi maalia. Joukkue oli lähellä jopa mestaruutta. Seuraava kausi oli pettymys sekä Dembélén että AZ:n osalta; AZ sijoittui sijalle kaksitoista ja Dembélé teki vain neljä maalia. Kaudella 2008–2009 AZ voitti lopulta mestaruuden ja supercupin. Dembélé oli kauden aikana sivussa lokakuusta joulukuuhun. Hänestä tuli yksi sarjan arvostetuimmista pelaajista. Hän teki 23 pelaamassaan Eredivisien ottelussa kymmenen maalia. Seuraavalla kaudella hän teki neljä maalia Eredivisiessä ja pelasi kuusi ottelua Mestarien liigassa. Elokuussa 2010 englantilainen Fulham ilmoitti pestanneensa Dembélén kolmivuotisella ja viiden miljoonan punnan arvoisella sopimuksella. Hän teki vuosien 2010–2012 aikana pelaamissaan 62 valioliigaottelussa kaikkiaan viisi maalia. Eurooppa-liigassa 2011–2012 hän pelasi karsintapelit mukaan lukien seitsemän ottelua. Dembélé siirtyi Valioliigan Tottenhamiin kesällä 2012. Hän on pelannut seurassa jouluun 2018 mennessä yhteensä 181 valioliigaottelua, joissa hän on tehnyt seitsemän maalia. Hän pelasi Eurooppa-liigassa kausilla 2012–2016 kaikkiaan 30 ottelua, joissa teki kolme maalia. Kaudesta 2016–2017 alkaen hän on pelannut Mestarien liigassa 11 ottelua ilman maaleja. === Maajoukkue === Dembélé debytoi maajoukkueessa toukokuussa 2006 Turkkia vastaan. Ensimmäisen A-maaottelumaalinsa hän teki Azerbaidžania vastaan saman vuoden lokakuussa. Hän edusti Belgiaa vuoden 2008 kesäolympialaisissa kaikissa otteluissa. Hän teki puolivälierissä Italiaa vastaan kaksi maalia. Hän pelasi kaksi ottelua MM-kilpailuissa 2014 ja yhden ottelun EM-kilpailuissa 2016. Hän kuului MM-kisajoukkueeseen myös vuonna 2018, jolloin Belgia saavutti pronssia. Hän pelasi kisoissa neljässä ottelussa. Kaikkiaan hän on jouluun 2018 mennessä pelannut 82 A-maaottelua, joissa hän on tehnyt viisi maalia. == Saavutukset == * Alankomaiden pääsarjamestaruus: 2009 * Alankomaiden supercup: 2009 == Lähteet == Luokka:Belgialaiset jalkapalloilijat Luokka:Vuonna 1987 syntyneet Luokka:Elävät henkilöt
Savojärvi

Savojärvi on Varsinais-Suomessa sijaitseva järvi, josta noin puolet kuuluu Kurjenrahkan kansallispuistoon. == Yleiskuva == Savojärvi on 124 hehtaarin laajuinen dystrofinen ja suorantainen järvi, jonka pohjoisosasta kuuluu 64 hehtaaria Kurjenrahkan kansallispuistoon. Järvi sijaitsee Nousiaisten, Mynämäen ja Pöytyän, aiemmin Yläneen, kuntien alueella. Savojärvi laskee vetensä Järvijokeen, joka on yksi Aurajoen merkittävimmistä sivuhaaroista.Högmander: Kurjenrahkan kansallispuiston hoito- ja käyttösuunnitelma, s. 11–12 Aurajoen vesistössä Savojärvi on selvästi suurin järvi. Savojärvi rajoittuu enimmäkseen kahteen suuren keidassuohon, eteläosa Kurjenrahkaan ja pohjoisosa Lammenrahkaan. Moreeniharjanteet ja metsämaa muodostavat vajaan viidenneksen järven rantaviivasta sen länsi- ja itärannalla. Länsirannalla on myös peltomaata. Järven etelärannalla on kalliota.Högmander: Kurjenrahkan kansallispuiston hoito- ja käyttösuunnitelma, s. 12–13 == Käyttö == Turun kaupunki rakensi 1950-luvun alussa padon Savojärven lounaisosaan, josta Järvijoki alkaa, varmistaakseen vesihuollon kuivina kausina ja poikkeusaikoina. Järvi on toiminut vuodesta 1951 Turun kaupungin vesireservinä, mutta sitä ei enää käytetä. Järven säännöstelyväli on kaksi metriä, mutta vedenpinta on usein lähellä ylärajaa. Kuivimpina aikoina, kuten vuoden 2002 syksyllä, järvi laskettiin kuitenkin lähes tyhjäksi. Savojärven etelärannalla on kymmenisen kesämökkiä sekä Auran ja Nousiaisten kuntien virkistysalueet. == Eläimistö == Savojärvessä on ahvenia, särkiä, kiiskiä ja haukia. Järveen on istutettu myös kirjolohta, toutainta ja peledsiikaa. Savojärvessä on myös ollut rapuja, mutta ne eivät pysty lisääntymään järvessä sen suurien happamuusvaihteluiden takia.Högmander: Kurjenrahkan kansallispuiston hoito- ja käyttösuunnitelma, s. 15–16 Nisäkkäistä on mainittava, että Savojärvellä pitää reviiriään saukkopariskunta. == Vedenlaatu == Savojärvi on dystrofinen eli karu ja sen vesi on humuspitoista, joten järven vesi on ruskeaa ja näkösyvyys huono. Parhaimmillaan näkösyvyys on hieman yli metrin mutta tulva-aikoina vain puolisen metriä. Järven vesi on melko hapanta, koska se valuu ympäröiviltä soilta. Keväisin pH voi olla vain 4,5 mutta syksyisin yleisesti 6. Savojärvellä on tehty järvien vedenlaadun pitkäaikaismuutosten seuranta vuodesta 1962 lähtien. Vedenlaatutiedot Päivämäärä Kokonaisfosfori Kokonaistyppi Liukoinen happi Näytteenottosyvyys Näkösyvyys 14.10.2009 56,00 μg/l 940,00 μg/l 11,50 mg/l 0,5 m 0,4 m 8.7.2009 72,00 μg/l 920,00 μg/l 8,60 mg/l 0,5 m 0,6 m == Lähteet == * === Viitteet === Luokka:Aurajoen vesistö Luokka:Kurjenrahkan kansallispuisto Luokka:Yläneen järvet Luokka:Mynämäen järvet Luokka:Nousiaisten luonto Luokka:Suomen tärkeät lintualueet
Lakjärvi

Lakjärvi (joskus myös Lakkijärvi) on pieni suorantainen järvi, joka sijaitsee Mynämäen kunnassa, Varsinais-Suomessa. Sen koko on vain noin kolme hehtaaria. Järvi kuuluu Kurjenrahkan kansallispuistoon ja sen läheisyydessä sijaitsee kaksi laavua ja nuotiopaikka. Leiripaikan varustukseen kuuluvat lisäksi polttopuuvarasto ja kompostikäymälä. Laavun läheisyydessä sijaitsee myös kaivo, mutta sen vesi ei ole juomakelpoista. ==Lähteet== Luokka:Mynämäen järvet Luokka:Kurjenrahkan kansallispuisto Luokka:Mynäjoen vesistö
William DuVall

William Bradley DuVall (s. 6. syyskuuta 1967 Washington, D.C., Yhdysvallat) on yhdysvaltalainen muusikko, joka tunnetaan parhaiten Alice in Chains -yhtyeen laulajana. Hän korvasi yhtyeen alkuperäislaulajan, edesmenneen Layne Staleyn vuonna 2006. Hän on mukana myös perustamassaan yhtyeessä Comes with the Fall. Alice in Chainsin lauluntekijä-kitaristi Jerry Cantrell tutustui DuValliin, kun hänen sooloyhtyeensä soitti CWTF:n kanssa, ja DuVall otettiin mukaan Alice in Chainsin uuteen tulemiseen. Duvall julkaisi ensimmäisen sooloalbuminsa One Alone DVL Recordingsin kautta 4. syyskuuta 2019. Duvallin toinen sooloalbumi 11.12.21 Live-In-Studio Nashville julkaistaan 10. kesäkuuta 2022. ==Alice in Chains== * Black Gives Way to Blue (2009) * The Devil Put Dinosaurs Here (2013) * Rainier Fog (2018) == Lähteet == == Aiheesta muualla == Luokka:Yhdysvaltalaiset laulajat Luokka:Vuonna 1967 syntyneet Luokka:Elävät henkilöt
Sean Kinney

Sean Howard Kinney (s. 27. toukokuuta 1966 Renton, Washington, Yhdysvallat) on grunge-yhtye Alice in Chainsin nykyinen ja alkuperäinen rumpali. Hänellä on myös iso rooli yhtyeen albumien ulkoasujen ja esiintymislavojen suunnittelussa. Hän on soittanut myös Willie Nelson -tribuuttiyhtyeessä muutaman muun seattlelaismuusikon kanssa sekä AIC:n tauon aikana perustamassaan yhtyeessä Spys4Darwin. == Lähteet == == Aiheesta muualla == * Luokka:Yhdysvaltalaiset rumpalit Luokka:Vuonna 1966 syntyneet Luokka:Elävät henkilöt
Paasvesi

Paasvesi tarkoittaa seuraavia: * Paasvesi, järvenosa Suonenjoella, Leppävirralla ja Pieksämäellä * Paasvesi, järvenosa Saimaalla Savonrannassa ja Kiteellä.
Boris Petelin

Boris Petelin (15. elokuuta 1924 Magadan – 23. kesäkuuta 1990) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1954. ==Lähteet== Luokka:Neuvostoliittolaiset jääkiekkoilijat Luokka:Vuonna 1924 syntyneet Luokka:Vuonna 1990 kuolleet
Ateliers et Chantiers de la Loire

Ateliers et Chantiers de la Loire oli vuodesta 1881 aina vuoteen 1955 toiminut ranskalainen telakkayhtiö. Yhtiö yhdistyi vuonna 1955 Chantiers de Penhoëtin kanssa muodostaen Chantiers de l'Atlantiquen. == Historia == Jollet Babin perusti yhtiön vuonna 1881 Nantesissa Ranskassa. Loire-joen suu oli perinteisesti laivanrakennuksen ydinaluetta Ranskassa ja alueella sijaitsivat Dubigeon Nantesissa ja Chantiers de Penhoët Saint Nazairessa. Babin perusti telakkansa Prairie du Laciin lähelle Dubigeonin telakkaa ja vuotta myöhemmin hän perusti toisen telakan Saint Nazaireen Penhoëtin telakan kupeeseen. Alkuvaiheessa telakka keskittyi Ranskan laivaston toimituksiin keskittäen raskaiden sotalaivojen teon Saint Nazaireen ja keskisuurten sekä pienten alusten valmistuksen Nantesiin. Vuonna 1901 yhtiö osti Normandy-Laporten liiketoiminnan Rouenissa sekä aloitti höyrykattiloiden ja -koneiden valmistuksen Saint-Denisiin lähelle Pariisia valmistuneessa tehtaassa. Saint Nazairen telakka valmisti Ranskan laivastolle vuonna 1907 kaksi kuudesta Danton-luokan ja vuonna 1912 yhden kolmesta Bretagne-luokan taistelulaivasta. Ennen toista maailmansotaa telakka valmisti yhdessä Penhoëtin kanssa kaksi neljästä Ranskan laivastolle toimitetusta taistelulaivasta ja sillä oli sopimus loppujen valmistuksesta sekä kahdesta lentotukialuksesta, mutta ne eivät toteutuneet. Toisen maailmansodan jälkeen laivatilausten romahdettua yhtiö sulautui Chantiers de Penhoëtin kanssa muodostaen vuonna 1955 Chantiers de l'Atlantiquen. === Lentokoneteollisuus === Yhtiö aloitti vuonna 1925 Saint Nazairessa vesilentokoneiden valmistuksen Ranskan postille. Yhtiö sai 1930 nimen Loire Aviation. Toiminta yhdistettiin myöhemmin Nieuport-yhtiöön, joka toimi nimellä Loire-Nieuport. *Loire 11 *Loire 43 *Loire 45 *Loire 46 *Loire 50 *Loire 501 *Loire 60 *Loire 70 *Loire 102 *Loire 130 *Loire 210 *Loire 250 *Loire 300 *Loire 301 *Loire-Nieuport 10 == Aiheesta muualla == * en:Ateliers et Chantiers de la Loire fr:Ateliers et Chantiers de la Loire
Zeler

Zeler (oik. Said Hamani, , s. 18. kesäkuuta 1983 Boulogne-Billancourt, Ranska) on ranskalainen rap-artisti. ==Ura== Zeler sai tunnettavuutta vieraillessaan LIMin mixtapella Violences Urbaines vuonna 2001 ja myöhemmin LIMin kolmannella mixtapella Triples Violences Urbaines vuonna 2006. Kaksi vuotta myöhemmin hän vieraili myös Mo'vez Lang -yhtyeen albumilla Associés à vie. Kesäkuussa 2009 Zeler julkaisi ensimmäisen albuminsa Evolution Urbaine yhdessä LIMin kanssa. Albumi sijoittui Ranskan Le Charts -albumilistalla sijalle 16.Zeler LIM - Évolution urbaine lescharts.com Viitattu 22.8.2010 ==Diskografia== ===Albumit=== * Evolution Urbaine (LIMin kanssa, 2009) ==Yksityiselämä== Hamami syntyi Boulogne-Billancourtissa algerialaisille vanhemmille, jotka ovat kotoisin Tizi Ouzousta. ==Lähteet== ==Aiheesta muualla== * Rap1Pulsif Luokka:Ranskalaiset hip hop -artistit Luokka:Ranskanalgerialaiset Luokka:Vuonna 1983 syntyneet Luokka:Elävät henkilöt
Jalkapallon I divisioonan kausi 1983

Jalkapallon I divisioonan kausi 1983 oli Suomen jalkapallon toiseksi korkeimman sarjatason kausi. Kausi pelattiin 12 joukkueen kaksinkertaisena sarjana. Sarjan neljä parasta pääsi jatkokarsintoihin Mestaruussarjan neljän heikoimman kanssa. ==Sarjataulukko== Sijoitus Joukkue Ottelut Voitot Tasapelit Häviöt Maalisuhde Pisteet 1\. MP, Mikkeli 22 13 5 4 39–18 31 2\. PPT, Pori 22 14 1 7 52–27 29 3\. KePS, Kemi 22 13 3 6 44–27 29 4\. FF Jaro, Pietarsaari 22 13 3 6 41–28 29 5\. OTP, Oulu 22 9 7 6 35–23 25 6\. GrIFK, Kauniainen 22 9 5 8 29–29 23 7\. Huima, Äänekoski 22 8 6 8 40–41 22 8\. Elo, Kuopio 22 9 4 9 32–36 22 9\. FinnPa, Helsinki 22 5 7 10 30–37 17 10\. Sepsi-78, Seinäjoki 22 6 2 14 21–53 14 11\. Honka, Espoo 22 3 7 12 21–45 13 12\. HPS, Helsinki 22 4 2 16 26–46 10 === Yleisömäärät === Seura Ottelut Yleisömäärä Yleisökeskiarvo Jaro 11 11 162 1015 PPT 11 10 643 968 Huima 11 10 568 961 KePS 11 10 361 942 MP 11 9 552 868 OTP 11 7 509 683 FinnPa 11 6 068 552 Sepsi-78 11 5 873 534 HPS 11 3 287 299 Honka 11 3 120 284 Elo 11 2 925 266 GrIFK 11 2 865 260 Yhteensä 132 83 933 636 Jalkapallokirja 1984 ==SM-karsintasarja== Sijoitus Joukkue Ottelut Voitot Tasapelit Häviöt Maalisuhde Pisteet 1\. KuPS, Kuopio 7 6 0 1 19–5 16 2\. MP, Mikkeli 7 5 0 2 24–7 14 3\. KePS, Kemi 7 5 1 1 16–7 13 4\. PPT, Pori 7 3 2 2 22–17 11 5\. Jaro, Pietarsaari 7 4 0 3 23–19 9 6\. OPS, Oulu 7 2 0 5 17–23 7 7\. Reipas, Lahti 7 1 1 5 14–17 5 8\. KTP, Kotka 7 0 0 7 5–45 1 I divisioonan neljä parasta eli MP, PPT, KePS ja Jaro, pääsivät Mestaruussarjan neljän heikoimman kanssa karsintasarjaan, johon KuPS ja MP saivat neljä lähtöpistettä, PPT ja OPS kolme, KePS ja Reipas kaksi sekä Jaro ja KTP yhden. Karsintasarjan kautta kaudeksi 1984 Mestaruussarjaan nousivat MP, KePS ja PPT paikkansa säilyttäneen Kuopion Palloseuran lisäksi. == I divisioonan loppusarja== Sijoitus Joukkue Ottelut Voitot Tasapelit Häviöt Maalisuhde Pisteet 1\. OTP, Oulu 29 14 8 7 49–27 24 2\. GrIFK, Kauniainen 29 11 9 9 41–39 20 3\. FinnPa, Helsinki 29 8 10 11 42–43 18 4\. Elo, Kuopio 29 11 7 11 40–44 18 5\. Huima, Äänekoski 29 10 8 11 46–51 17 6\. Honka, Espoo 29 6 8 15 36–55 14 7\. HPS, Helsinki 29 6 4 19 37–62 11 8\. Sepsi-78, Seinäjoki 29 7 2 20 25–71 9 Loppusarjan alkajaisiksi pisteet puolitettiin (puolikkaat pyöristettiin ylöspäin). === Yleisömäärät === Seura Ottelut Yleisömäärä Yleisökeskiarvo Huima 4 2 514 628 FinnPa 3 746 249 OTP 4 729 182 Honka 3 466 155 HPS 3 438 146 Elo 4 574 143 GrIFK 4 444 111 Sepsi-78 3 279 93 Yhteensä 28 6 190 221 ==Lähteet== *http://www.rsssf.com/tablesf/fin2hist.html ===Viitteet=== Luokka:Ykkösliigan kaudet Luokka:Jalkapallosarjojen kausi 1982–1983/1983